ai4bharat/Pralekha huggingface dataset:
रक्षा मंत्रालय
रक्षा बजट 2020-21
वित्त मंत्री, श्रीमती निर्मला सीतारमण द्वारा 01 फरवरी, 2020 को संसद में वित्त वर्ष 2020-21 के लिए प्रस्तुत किए गए केंद्रीय बजट में कुल 30,42,230 करोड़ रुपये की अनुमानित लागत की परिकल्पना की गई है। इसमें से, 3,37,553 करोड़ रुपये रक्षा के लिए  आवंटित किया गया है। 2020-21 के बजट में, रक्षा पेंशन के लिए 1,33,825 करोड़ रुपये की अनुमानित राशि का प्रावधान किया गया है।
वित्त वर्ष 2020-21 के रक्षा पेंशन सहित कुल रक्षा आवंटन  में 40,367.21 करोड़ रुपये की वृद्धि की गई है। वर्ष 2020-21 का कुल रक्षा बजट, केंद्र सरकार के कुल खर्च का 15.49 प्रतिशत है। वित्त वर्ष 2020-21 के लिए 4,71,378 करोड़ रुपये का आवंटन 2019-20 के बजट अनुमानों  में 9.37 प्रतिशत की वृद्धि को दर्शाता है।
वित्त वर्ष 2020-21 के लिए आवंटित 3,37,553 करोड़ रुपये में से 2,18,998 करोड़ रुपये राजस्व  व्यय के लिए और 1,18,555 करोड़ रुपये रक्षा मंत्रालय के अंतर्गत आने वाले सेवाओं और संगठनों/ विभागों के पूंजीगत व्यय के लिए है। पूंजीगत व्यय के लिए आवंटित 1,18,555 करोड़ रुपये की राशि में आधुनिकीकरण से संबंधित खर्च भी शामिल हैं।
आर.के.मीणा/आरएनएम/एएल/एमबी – 5562
(Visitor Counter : 1640
विदेश मंत्रालय
प्रसिद्ध फिल्म निर्देशक श्री शेखर कपूर ने मुंबई में भारतीय सिनेमा और सॉफ्ट पावर पर राष्ट्रीय संगोष्ठी का उद्घाटन किया
भारत सहित एशियाई देशों के लिए प्रमुख सांस्कृतिक प्रभावकर्ता बनने का यह सही समय है: श्री शेखर कपूर
प्रसिद्ध फिल्म निर्देशक श्री शेखर कपूर ने आज मुंबई में भारतीय सांस्कृतिक संबंध परिषद  द्वारा आयोजित 'भारतीय सिनेमा और सॉफ्ट पावर' नामक राष्ट्रीय संगोष्ठी का उद्घाटन किया। महाराष्ट्र के राज्यपाल श्री भगत सिंह कोश्यारी और आईसीसीआर के अध्यक्ष श्री विनय सहस्रबुद्धे ने राजभवन में आयोजित उद्घाटन समारोह में उपस्थित थे।
सभा को संबोधित करते हुए श्री शेखर कपूर ने कहा कि एशियाई देशों के लिए विश्व की प्रमुख संस्कृति बनने का यह उपयुक्त समय है। उन्होंने कहा, 'मेरी युवावस्था के दौरान एक समय था जब मैं अमरीकियों की तरह बनने की ख्वाहिश रखता था। यह केवल अमरीकी मीडिया के प्रभाव के कारण था।’ अब हमारी बारी है; एशिया का उदय हो रहा है तथा भारत एवं चीन दो ऐसे देश हैं जो दुनिया में मुख्य रूप से प्रभावशाली बनने के लिए अपनी सॉफ्ट पावर का लाभ प्राप्त कर सकते हैं। श्री कपूर ने कहा कि चीन इसे हासिल करने के लिए पहले से ही हर संभव प्रयास कर रहा है।
प्रौद्योगिकी के उन्नयन की आवश्यकता पर जोर देते हुए, श्री शेखर कपूर ने कहा, "यदि भारत को सिनेमा को एक सॉफ्ट पावर के रूप में इस्तेमाल करना है, तो हमें दुनिया भर में आने वाली पीढ़ियों के दिल और दिमाग को जीतना होगा।" उन्होंने कहा, 'अमरीका और दुनिया के 90 फीसदी युवा फिल्मों और ओटीटी के अलावा खेलों को देख रहे हैं।' उन्होंने कहा, 'हमें नवीनतम प्रौद्योगिकियों का इस्तेमाल करके गेमिंग जैसे लोकप्रिय मीडिया के माध्यम से अपनी कहानियां बताने के बारे में सोचने की जरूरत है। मैं उन खेलों को देखना चाहता हूं जिनमें भारतीय वेशभूषा में भारतीय चरित्र होते हैं।'
आईसीसीआर के अध्यक्ष श्री विनय सहस्रबुद्धे ने कहा, 'आज, दुनिया भर में भारतीय संस्कृति के लिए सद्भावना और आकर्षण की एक बड़ी भावना मौजूद है, लेकिन हमें भारत के बारे में गहरी समझ बनाने की जरूरत है और सिनेमा इसके लिए एक प्रभावी माध्यम हो सकता है। फिल्में ज्यादातर महिला सशक्तिकरण पर केंद्रित होती हैं। कई बार कारोबार को ध्यान में रखते हुए कहानी के नकारात्मक पक्ष को दिखाया जाता है, लेकिन हमें पूरी तस्वीर को संवारने की जरूरत है। उन्होंने कहा कि अभी भी मुख्यधारा के सिनेमा द्वारा पूर्वोत्तर के लोगों के संघर्ष, अनिवासी भारतीयों के रहने या स्वदेश लौटने आदि के बारे में दुविधा जैसे विषयों का दोहन करने की आवश्यकता है।
महाराष्ट्र के राज्यपाल श्री भगत सिंह कोश्यारी ने कहा कि बॉलीवुड आज विश्व सिनेमा को टक्कर दे सकता है, क्योंकि यह दुनिया भर में लोकप्रिय है। उन्होंने कहा कि योग और योग दिवस समारोह भी हमारे देश के सॉफ्ट पावर बन गए हैं।
संगोष्ठी के बारे में
श्री सुभाष घई, श्रीमती रूपा गांगुली, श्री भरत बाला, श्री अंबरीश मिश्रा, सुश्री अरुणाराजे पाटिल, श्री अशोक राणे, सुश्री मीनाक्षी शेडे, श्री मनोज मुंतशिर, श्री परेश रावल और जी. पी. विजय कुमार जैसे प्रख्यात हस्तियां और प्रसिद्ध विशेषज्ञ ‘भारतीय सिनेमा और सॉफ्ट पावर’ विषय पर संगोष्ठी के विभिन्न तकनीकी सत्रों की अध्यक्षता करेंगे।
सिनेमाई उपनिवेशवाद, विदेशों में भारत के विचार के बारे में जागरूकता फैलाने के एक वाहन के रूप में भारतीय सिनेमा, क्षेत्रीय सिनेमा और इसके वैश्विक प्रभाव, विदेशी दर्शकों के साथ भारतीय सिनेमा का जुड़ाव, भारतीय सिनेमाई संगीत का वैश्विक प्रभाव कुछ प्रमुख विषय हैं, जिन पर दो दिनों के दौरान चर्चा की जाएगी।
सूचना एवं प्रसारण मंत्री श्री अनुराग ठाकुर कल मुंबई के फिल्म प्रभाग में समापन समारोह में मुख्य अतिथि होंगे।
प्रधानमंत्री कार्यालय
प्रधानमंत्री ने किंग्स चार्ल्स III और रानी कैमिला को उनके राज्याभिषेक पर बधाई दी
प्रधानमंत्री श्री नरेन्द्र मोदी ने किंग्स चार्ल्स III और रानी कैमिला को उनके राज्याभिषेक पर बधाई दी है।
प्रधानमंत्री ने एक ट्वीट में कहा; किंग्स चार्ल्स III और रानी कैमिला को उनके राज्याभिषेक पर हार्दिक बधाई। हमें विश्वास है कि आगे आने वाले वर्षों में भारत-ब्रिटेन संबंध और सुदृढ़ होंगे। @RoyalFamily
स्वास्थ्य एवं परिवार कल्याण मंत्रालय
कोविड-19 पर अपडेट
भारत सरकार कोविड-19 की रोकथाम, नियंत्रण और प्रबंधन के लिए राज्यों/ संघ शासित प्रदेशों के साथ सामूहिक प्रयास के जरिए अनेक कदम उठा रही है। इन कार्यों की उच्चतम स्तर पर नियमित निगरानी की जा रही है।
माननीय प्रधानमंत्री श्री नरेन्द्र मोदी ने आज राष्ट्र के नाम अपने सम्बोधन में निम्नलिखित सात बिंदुओं पर नागरिकों से सहयोग देने की अपील की है :
- अपने घर के बुजुर्गों का विशेष ध्यान रखें, विशेषकर ऐसे व्यक्ति जिन्हें पुरानी बीमारी हो।
- लॉकडाउन और सामाजिक दूरी की लक्ष्मण रेखा का पूरी तरह पालन करें, घर में बने फेसकवर या मास्क का अनिवार्य रूप से उपयोग करें।
- अपनी इम्यूनिटी बढ़ाने के लिए आयुष मंत्रालय द्वारा दिए गए निर्देशों का पालन करें। गर्म पानी, काढ़ा, इनका निरंतर सेवन करें।
- कोरोना संक्रमण का फैलाव रोकने में मदद करने के लिए आरोग्य सेतु मोबाइल एप जरूर डाउनलोड करें।
- जितना हो सके उतने गरीब परिवार की देखरेख करें, उनके भोजन की आवश्यकता पूरी करें।
- आप अपने व्यवसाय, अपने उद्योग में अपने साथ काम कर रहे लोगों के प्रति संवेदना रखें, किसी को नौकरी से न निकालें।
- देश के कोरोना योद्धाओं, हमारे डॉक्टर- नर्सेस, सफाई कर्मी-पुलिसकर्मी का पूरा सम्मान करें।
स्वास्थ्य एवं परिवार कल्याण मंत्रालय, देश में बुनियादी स्वास्थ्य सुविधाओं को सशक्त बनाने के लिए राज्यों/ संघ शासित प्रदेशों के साथ मिलकर निरंतर और प्रबल रूप से कार्य कर रहा है। अब तक, कुल 602 समर्पित कोविड-19 अस्पतालों में 1,06,719 आइसोलेशन बिस्तरों और 12,024 आईसीयू बिस्तरों का प्रबंध किया गया है।
भारत सरकार के प्रधान वैज्ञानिक सलाहकार के कार्यालय ने घनी आबादी वाले इलाकों में कोविड-19 को फैलने से रोकने के लिए दिशानिर्देश जारी किए हैं। इस मैनुअल में साझा शौचालय, धुलाई या स्नान सुविधाओं पर ध्यान केंद्रित करते हुए सावधानी पूर्वक साफ-सफाई और स्वच्छता के समाधान और उपाय करने पर बल दिया गया है।
कल से कोविड-19 के 1211 नए मामलों के साथ संक्रमितों की संख्या में वृद्धि हुई है और 31 मौतें हुई हैं। 1036 व्यक्तियों का उपचार किया जा चुका है/अस्पताल से छुट्टी दी जा चुकी है।
कोविड-19 से संबंधित तकनीकी मामलों के बारे में सभी प्रकार की विश्वसनीय और अद्यतन जानकारी, दिशानिर्देशों एवं परामर्शों के लिए कृपया नियमित रूप से https://www.mohfw.gov.in/ देखें।
कोविड-19 से संबंधित तकनीकी प्रश्नों को technicalquery.covid19[at]gov[dot]in और अन्य प्रश्नों को ncov2019[at]gov[dot]in पर ई-मेल के माध्यम से भेजा जा सकता है।
कोविड-19 के बारे में किसी भी प्रश्न के बारे में कृपया स्वास्थ्य एवं परिवार कल्याण मंत्रालय को हेल्पलाइन नम्बर : +91-11-23978046 या 1075  पर सम्पर्क करें। कोविड-19 के बारे में राज्यों/संघशासित प्रदेशों के हैल्पलाइन नम्बरों की सूची https://www.mohfw.gov.in/pdf/coronvavirushelplinenumber.pdf पर भी उपलब्ध है।
रक्षा मंत्रालय
भारतीय नौसेना और ऑस्ट्रेलियाई नौसेना के बीच 'ऑस्ट्रेलिया-इंडिया नेवी टू नेवी रिलेशनशिप' के लिए संयुक्त मार्गदर्शन पर हस्ताक्षर
भारतीय नौसेना और रॉयल ऑस्ट्रेलियाई नौसेना के बीच आज दिनांक 18 अगस्त 2021 को 'ऑस्ट्रेलिया-इंडिया नेवी टू नेवी रिलेशनशिप' के लिए संयुक्त मार्गदर्शन दस्तावेज़ पर हस्ताक्षर किए गए। हस्ताक्षर समारोह भारतीय नौसेना के नौसेनाध्यक्ष एडमिरल करमबीर सिंह और वाइस एडमिरल माइकल जे नूनन, नौसेना प्रमुख, ऑस्ट्रेलियाई नौसेना के बीच आयोजित किया गया था।
दस्तावेज़ प्रधानमंत्रियों द्वारा सहमत 'व्यापक रणनीतिक साझेदारी 2020' से जुड़ा हुआ है और इसका उद्देश्य क्षेत्रीय और वैश्विक सुरक्षा चुनौतियों के लिए साझा दृष्टिकोण सुनिश्चित करना है। संयुक्त मार्गदर्शन दोनों नौसेनाओं के द्विपक्षीय/बहु-पक्षीय रूप से काम करने के इरादे को प्रदर्शित करने के लिए दिशानिर्देश दस्तावेज के रूप में कार्य करेगा। मार्गदर्शन का व्यापक दायरा आपसी समझ विकसित करने, क्षेत्रीय सुरक्षा के लिए सहयोग करने, पारस्परिक रूप से लाभकारी गतिविधियों में सहयोग करने और अंतःक्रियाशीलता विकसित करने पर केंद्रित है।
दस्तावेज़ के मुख्य आकर्षण में क्षेत्रीय और बहुपक्षीय मंचों- जिसमें हिंद महासागर नौसेना संगोष्ठी , पश्चिमी प्रशांत नौसेना संगोष्ठी , हिंद महासागर रिम एसोसिएशन  और आसियान रक्षा मंत्रियों के मीटिंग प्लस फ्रेमवर्क के अधीन विशेषज्ञ कार्य समूह शामिल हैं- में घनिष्ठ सहयोग शामिल है।
भारत और ऑस्ट्रेलिया के बीच द्विपक्षीय रक्षा संबंध पिछले कुछ वर्षों में मजबूत हुए हैं। 'व्यापक रणनीतिक साझेदारी', पारस्परिक रसद समर्थन समझौता, त्रिपक्षीय समुद्री सुरक्षा कार्यशाला का आयोजन और अभ्यास मालाबार में आरएएन की भागीदारी महत्वपूर्ण मील के पत्थर हैं जो हाल के दिनों में इस संबंध को मजबूत करने में दोनों नौसेनाओं द्वारा निभाई गई भूमिका को रेखांकित करते हैं। यह दस्तावेज़ भारत-प्रशांत क्षेत्र में शांति, सुरक्षा, स्थिरता और समृद्धि को बढ़ावा देने के लिए साझा प्रतिबद्धता को मजबूत करने में महत्वपूर्ण होगा।
प्रधानमंत्री कार्यालय
प्रधानमंत्री ने छठ पूजा के अवसर पर शुभकामनाएं दीं
प्रधानमंत्री नरेंद्र मोदी ने छठ पूजा के शुभ अवसर पर अपनी शुभकामनाएं दीं हैं।
प्रधानमंत्री ने कहा, “महापर्व छठ के पावन अवसर पर देशवासियों को मेरी हार्दिक शुभकामनाएं। सूर्य देव अपनी ऊर्जा एवं आभा से हम सबको सदैव आलोकित रखें और हमारा देश सफलता एवं समृद्धि के नित नए सोपान चढ़ता रहे।”
युवा कार्यक्रम एवं खेल मंत्रालय
मिशन ओलंपिक इकाई ने बजरंग पूनिया को संयुक्त राज्य अमेरिका में एक महीने के प्रशिक्षण शिविर की मंजूरी दी
पहलवान बजरंग पूनिया के लिए संयुक्त राज्य अमेरिका में एक महीने का प्रशिक्षण शिविर स्वीकृत किया गया है। मिशन ओलंपिक इकाई की 26 नवंबर, 2020 को आयोजित 50वीं बैठक में यह निर्णय लिया गया। यह शिविर 4 दिसंबर, 2020 से 3 जनवरी, 2021 तक क्लिफ कीन रेसलिंग क्लब, मिशिगन, यूएसए में 14 लाख रुपये की अनुमानित लागत पर होगा।
कोरोना वायरस महामारी के कारण लॉकडाउन के बाद प्रशिक्षण शिविरों को फिर से शुरू करने के बाद बजरंग पूनिया इस समय भारतीय खेल प्राधिकरण  के सोनीपत केंद्र में प्रशिक्षण ले रहे हैं। बजरंग अपने प्रशिक्षक एंज़ोइस बेंटिनिडिस और फिजियो धनंजय के साथ अमेरिका जाएंगे। प्रशिक्षण शिविर में वह दो बार के ओलंपिक चैंपियन और मुख्य प्रशिक्षक सर्गेई बेलोग्लाज़ोव की देखरेख में अन्य शीर्ष अंतरराष्ट्रीय पहलवानों के साथ प्रशिक्षण प्राप्त करेंगे।
2019 विश्व चैंपियनशिप में कोटा स्थान अर्जित करने के बाद बजरंग पहले ही टोक्यो ओलंपिक के लिए क्वालीफाई कर चुके हैं।
रक्षा मंत्रालय
11वीं रक्षा प्रदर्शनी अगले वर्ष लखनऊ में 05 से 08 फरवरी तक
रक्षा प्रदर्शनी भारत – 2020 के 11वें द्विवार्षिक संस्करण का पहली बार उत्तर प्रदेश की राजधानी लखनऊ में 05 से 08 फरवरी तक आयोजन किया जाएगा। इसमें भारतीय रक्षा उद्योग को अपनी क्षमताओं का प्रदर्शन करने और अपनी निर्यात संभावनाओं को बढ़ाने का एक उत्कृष्ट अवसर मिलेगा। रक्षा प्रदर्शनी भारत - 2020 का मुख्य विषय “भारत : उभरता हुआ रक्षा निर्माण केन्द्र” है और इसमें रक्षा के डिजिटल परिवर्तन पर विशेष ध्यान दिया जाएगा।
अंतर्राष्ट्रीय स्तर पर कराए जाने वाले इस तरह के आयोजनों से न केवल वरिष्ठ विदेशी प्रतिनिधियों के साथ व्यवसाय संबंधी बातचीत को बल्कि सरकारों के बीच बैठकें आयोजित करने और समझौता ज्ञापनों को कारगर बनाने में मदद मिलती है। प्रदर्शनी में रक्षा क्षेत्र में निवेश के लिए उत्तर प्रदेश के एक आकर्षक स्थल के रूप में उभरने पर प्रकाश डाला जाएगा। यह प्रदर्शनी रक्षा उद्योग में गठबंधनों और संयुक्त उद्यमों के लिए एक मंच के रूप में कार्य करेगी।
इस उत्तरी राज्य में एक मजबूत रक्षा औद्योगिक बुनियादी ढांचा है। यहां लखनऊ, कानपुर, कोरबा और नैनी  स्थित हिन्दुस्तान एयरोनॉटिक्स की चार इकाइयां, कानपुर, कोरबा, शाहजहांपुर, फिरोजाबाद सहित नौ आयुध फैक्टरी इकाइयां तथा गाजियाबाद में भारत इलैक्ट्रॉनिक्स लिमिटेड की एक इकाई है। भारत के दो रक्षा औद्योगिक गलियारों  में से एक को उत्तर प्रदेश में बनाने की योजना बनाई गई है। ये गलियारे भारतीय रक्षा उद्योग सहित रक्षा सूक्ष्म, लघु और मध्यम उद्यमों  को प्रोत्साहित करेंगे तथा सार्वजनिक रक्षा क्षेत्र उपक्रमों  को बढ़ावा देंगे। अन्य डीआईसी तमिलनाडु में बनाने का प्रस्ताव है।
यह रक्षा प्रदर्शनी बड़े विदेशी मौलिक उपकरण निर्माताओं  को भारतीय रक्षा उद्योग के साथ सहयोग करने और प्रधानमंत्री श्री नरेन्द्र मोदी की मेक इन इंडिया पहल को बढ़ावा देने का अवसर प्रदान करेगी।
यह रक्षा प्रदर्शनी रक्षा उद्योग ओईएम, प्रदर्शनी लगाने वालों और निजी उद्योग को अपने नवीनतम अविष्कारों और क्षमताओं का प्रदर्शन करने के लिए एक अनोखा मंच प्रदान करेगी।
इस रक्षा प्रदर्शनी में देश- विदेश के मंत्रिस्तरीय प्रतिनिधिमंडलों और देश भर के और विदेशी मेहमानों के आने की संभावना है। इस प्रदर्शनी में भारत को एक उभरते हुए निर्माण केन्द्र के रूप में देखने का अवसर मिलेगा जो न केवल हमारी रक्षा सेनाओं को बल्कि दुनिया को निर्यात के लिए रक्षा उपकरणों के सह-विकास और सह-उत्पादन का आकर्षक अवसर प्रदान करेंगे।
वित्त मंत्रालय
जीएसटी के कार्यान्वयन के कारण होने वाले राजस्व के नुकसान के लिए राज्यों को पांच वर्ष की अवधि के लिए जीएसटी मुआवजा
संविधान  अधिनियम, 2016 की धारा 18 के अनुसार, संसद, कानून द्वारा, वस्तु एवं सेवा कर परिषद की सिफारिश पर, वस्तु एवं सेवा कर के कार्यान्वयन के कारण होने वाले राजस्व के नुकसान के लिए राज्यों को पांच वर्ष की अवधि के लिए मुआवजे का प्रावधान करेगी। केन्द्रीय वित्त राज्यमंत्री श्री पंकज चौधरी ने आज राज्यसभा में एक प्रश्न के लिखित उत्तर में यह बात कही।
केन्द्रीय वित्त राज्यमंत्री ने कहा कि राज्यों/केन्द्र - शासित प्रदेशों को मुआवजे और जीएसटी के तहत संसाधनों को बढ़ाने के मुद्दे पर लखनऊ में आयोजित जीएसटी परिषद की 45वीं बैठक में विस्तार से चर्चा की गई। परिषद के निर्णय के परिणामस्वरूप, दो मंत्रियों के समूह  - जीएसटी प्रणाली में सुधार से संबंधित मंत्रियों का समूह और दरों के युक्तिकरण से संबंधित मंत्रियों का समूह - का गठन किया गया है। दरों के युक्तिकरण से संबंधित मंत्रियों के समूह ने अपनी अंतरिम रिपोर्ट प्रस्तुत की है, जिसमें कुछ उल्टे शुल्क सुधार और छूट में बदलाव की सिफारिश की गई है। इन सिफारिशों पर चंडीगढ़ में आयोजित जीएसटी परिषद की पिछली बैठक में चर्चा और विचार - विमर्श किया गया।
उन्होंने कहा कि इसके परिणामस्वरूप जीएसटी परिषद की सिफारिशों के अनुरूप केन्द्र एवं राज्यों द्वारा जीएसटी में निरंतर सुधार किए गए और हाल के महीनों में जीएसटी राजस्व में उछाल हासिल किया गया है। मंत्री ने कहा कि वित्तीय वर्ष 2022-23 की पहली तिमाही के लिए औसत मासिक सकल जीएसटी संग्रह पिछले वित्तीय वर्ष की पहली तिमाही में 1.10 लाख करोड़ रुपये के औसत मासिक संग्रह की तुलना में 37 प्रतिशत की वृद्धि दर्ज करते हुए 1.51 लाख करोड़ रुपये का रहा है।
उन्होंने कहा कि कुछ राज्यों ने जीएसटी मुआवजे के भुगतान को पांच वर्ष की परिवर्तनकाल की अवधि से आगे बढ़ाने का अनुरोध किया है।
मंत्री ने आगे कहा कि जीएसटी  अधिनियम, 2017 की धारा 7 के अनुसार, राज्यों को पांच वर्ष की अवधि के लिए जीएसटी  के कार्यान्वयन के कारण होने वाले राजस्व के नुकसान की भरपाई करने की आवश्यकता है। अवधि के दौरान, राज्यों के राजस्व को आधार वर्ष के राजस्व  की तुलना में प्रति वर्ष 14 प्रतिशत की वृद्धि दर पर संरक्षित किया जाता है। तदनुसार, राज्यों को उनके संरक्षित राजस्व में किसी भी कमी के लिए मुआवजा दिया जा रहा है। वर्ष 2017-18 से लेकर 2022-23 के लिए राज्यों/केन्द्र-शासित प्रदेशों को देय और जारी किए गए जीएसटी मुआवजे का विवरण अनुलग्नक के अनुसार है।
पृथ्वी विज्ञान मंत्रालय
देश में कहीं भी लू चलने की संभावना नहीं
कल पश्चिम राजस्थान में कुछ स्थानों पर लू जैसी स्थिति देखी गई
भारत मौसम विज्ञान विभाग  के राष्ट्रीय मौसम पूर्वानुमान केंद्र के अनुसार:

तापमान की वर्तमान स्थिति और अगले पांच दिनों के लिए चेतावनी
कल के अधिकतम तापमान का परिदृश्य:
हीट वेव :- कल पश्चिमी राजस्थान के कुछ हिस्सों में लू जैसी स्थिति देखी गई थी।
अधिकतम तापमान :- दिनांक 30-05-2021 को पश्चिम राजस्थान, विदर्भ और तेलंगाना के अधिकांश स्थानों पर; तटीय आंध्र प्रदेश और यानम के कई स्थानों पर; हरियाणा, पूर्वी राजस्थान, पश्चिम मध्य प्रदेश, तेलंगाना, तमिलनाडु, पुडुचेरी, कराइकल और छत्तीसगढ़ में कुछ स्थानों पर और सौराष्ट्र और कच्छ, गुजरात क्षेत्र, पूर्वी मध्य प्रदेश, ओडिशा और उत्तर प्रदेश में एक-दो स्थानों पर अधिकतम तापमान 40.0 डिग्री सेल्सियस से ज्यादा दर्ज किया गया।
कल पूरे देश में अधिकतम तापमान चूरू  में 45.5 डिग्री सेल्सियस दर्ज किया गया।
आज का न्यूनतम तापमान परिदृश्य:
गर्म रात:- शून्य।
न्यूनतम तापमान: - जम्मू, कश्मीर, लद्दाख, गिलगित-बाल्टिस्तान और मुजफ्फराबाद और उत्तराखंड में कुछ स्थानों पर; हिमाचल प्रदेश, पंजाब, पश्चिम राजस्थान, गुजरात राज्य, ओडिशा, तटीय आंध्र प्रदेश और यनम, असम और मेघालय, नागालैंड, मणिपुर, मिजोरम और त्रिपुरा, मध्य महाराष्ट्र और बिहार में अलग-अलग स्थानों पर न्यूनतम तापमान सामान्य से अधिक  दर्ज किया गया।

कृपया स्थान विशिष्ट के बारे में पूर्वानुमान और चेतावनी प्राप्त करने के लिए मौसम ऐप डाउनलोड करें, एग्रोमेट एडवाइजरी के लिए मेघदूत ऐप और बिजली की चेतावनी के लिए दामिनी ऐप डाउनलोड करें और जिलेवार चेतावनी प्राप्त करने के लिए राज्य एमसी/आरएमसी वेबसाइटों पर जाएं।
मौसम भवन, लोदी रोड, नई दिल्ली- 110 003
फोन: 24611068, 24618241-47; फैक्स नंबर 24699216, 2423220, 24643128
भारतीय प्रतिस्पर्धा आयोग
सीसीआई ने अडानी पोर्ट्स तथा स्पेशल इकोनॉमिक जोन लिमिटेड द्वारा कृष्णापटनम पोर्ट कंपनी लिमिटेड के अधिग्रहण को मंजूरी दी
भारतीय प्रतिस्पर्धा आयोग  ने अडानी पोर्ट्स और स्पेशल इकोनॉमिक ज़ोन लिमिटेड द्वारा कृष्णापटनम पोर्ट कंपनी लिमिटेड के अधिग्रहण को मंजूरी दी है। प्रस्तावित संयोजन में अदानी पोर्ट्स और स्पेशल इकोनॉमिक ज़ोन लिमिटेड  द्वारा कृष्णपट्टनम पोर्ट कंपनी लिमिटेड  में इक्विटी शेयरहोल्डिंग के साथ प्रबंधन नियंत्रण के अधिग्रहण की परिकल्पना की गई है।
अडानी पोर्ट्स एकीकृत पोर्ट अवसंरचना सेवा प्रदाता है जो वर्तमान में छह तटीय राज्यों - गुजरात, गोवा, केरल, आंध्र प्रदेश, तमिलनाडु और ओडिशा के दस घरेलू बंदरगाहों में मौजूद है। अधिग्रहणकर्ता लॉजिस्टिक्स चेन  का प्रबंधन करता है।
केपीसीएल आंध्र प्रदेश के कृष्णापट्टनम में गहरे पानी के बंदरगाह को विकसित करने तथा संचालित करने का कार्य कर रहा है। कंपनी का आंध्र प्रदेश सरकार के साथ, वाणिज्यिक संचालन शुरू होने की तारीख से 30 साल की अवधि के लिए निर्माण-संचालन-साझा-हस्तांतरण  के आधार पर रियायत समझौता हुआ है तथा इस समझौते को और 20 साल की अवधि के लिए विस्तार दिया जा सकता है ।
सीसीआई का विस्तृत आदेश जल्द ही जारी किया जायेगा।
संचार एवं सूचना प्रौद्योगिकी मंत्रालय
डाक जीवन बीमा  ने बिक्री दल के लिए प्रोत्साहन राशि का प्रत्यक्ष वितरण शुरू किया: एक परिवर्तनकारी पहल
डाक जीवन बीमा  वर्ष 1884 से बीमा क्षेत्र में एक प्रतिष्ठित नाम है। वह अब अपने ग्राहक-केंद्रित दृष्टिकोण में एक उत्साहपूर्ण कदम उठा रहा है। डाक जीवन बीमा ने अपने बिक्री दल की महत्वपूर्ण भूमिका को उजागर करते हुए दिल्ली और उत्तराखंड मंडल में "प्रत्यक्ष प्रोत्साहन संवितरण" के लिए गर्व के साथ एक प्रायोगिक कार्यक्रम शुरू किया है।
डाक जीवन बीमा की सफलता में उसके बिक्री कर्मचारी का योगदान रहा हैं, जो विभाग की उपलब्धियों के पीछे की प्रेरक शक्ति की तरह कार्य करते हैं। उनका समर्पण ग्राहकों तक बीमा उत्पाद पहुंचाने और ग्राहकों को जोड़े रखने की डाक जीवन बीमा की क्षमता को गहराई से प्रभावित करता है, जिससे वे अपरिहार्य रूप से ब्रांड एंबेसडर बन जाते हैं। डाक जीवन बीमा- पीएलआई के एजेंट वैयक्तिकृत सेवाएं प्रदान करके और ग्राहकों के साथ सशक्त संबंध स्थापित करके लगातार राजस्व की वृद्धि में अपना योगदान देते हैं।
डाक जीवन बीमा निरंतर सुधार के प्रति अपनी अटूट प्रतिबद्धता के अनुरूप, अब अपने एजेंट प्रोत्साहन कार्यक्रम में एक प्रमुख पहल का शुभारंभ कर रहा है। इसके तहत "प्रत्यक्ष प्रोत्साहन संवितरण" सुविधा के माध्यम से एजेंटों को पिछले महीने से उनकी मेहनत की कमाई का कमीशन सीधे उनके डाकघर बचत बैंक खातों में निर्बाध हस्तांतरण के जरिए प्राप्त होगा।
यह अभूतपूर्व पहल ग्रामीण डाक सेवकों, एजेंटों, क्षेत्रीय अधिकारियों और विभागीय कर्मचारियों सहित देश भर में बिक्री बल के लगभग दो लाख सदस्यों को प्रभावित करेगी। सुरक्षित और तात्कालिक फंड ट्रांसफर के साथ यह सुव्यवस्थित प्रक्रिया देरी होने तथा सत्यापन की आवश्यकता को समाप्त कर देती है। डाक जीवन बीमा का लक्ष्य प्रोत्साहन राशि को वितरित करने के तरीके को आधुनिक बनाकर एजेंटों के साथ अपने संबंधों को मजबूत करना और उत्कृष्टता की संस्कृति को प्रेरित करना है।
प्रायोगिक कार्यक्रम से होने वाले मुख्य लाभ:
-तीव्र और सुरक्षित लेनदेन: बिक्री दल को प्रोत्साहन धनराशि सीधे उनके पीओएसबी खातों में प्राप्त होती है।
-सुविधा और प्रेरणा: बिक्री दल आसानी से अपनी प्रोत्साहन धनराशि का प्रबंधन कर सकता है और तत्काल पारितोषिक इष्टतम प्रदर्शन को बढ़ावा देते हैं।
-सरलीकृत प्रबंधन: स्वचालित भुगतान प्रबंधन लागत को कम करता है, जिससे ग्राहक सेवा प्रदान करने पर अधिकतम ध्यान केंद्रित किया जा सकता है।
डाक विभाग के महानिदेशक, डाक सेवाएं, श्री आलोक शर्मा, सदस्य  और मुख्य महाप्रबंधक  की उपस्थिति में इस पहल का शुभारंभ किया गया। सभी डाक परिमंडलों के मुख्य पोस्टमास्टर जनरल ने भी इस कार्यक्रम में वीडियो कॉन्फ्रेंस के माध्यम से हिस्सा लिया।
विज्ञान एवं प्रौद्योगिकी मंत्रालय
मंत्रिमंडल को जैव प्रौद्योगिकी के क्षेत्र में भारत और ब्राजील के बीच समझौते से अवगत कराया गया
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल को जैव प्रौद्योगिकी के क्षेत्र में भारत और ब्राजील के बीच मई 2018 में हुए समझौते से अवगत कराया गया।
भारत और ब्राजील के बीच विज्ञान और प्रौद्योगिकी के अंतर्गत नवोन्मेष में सहयोग हेतु द्विपक्षीय संबंधों को मजबूत करने के लिए समझौता ज्ञापन पर हस्ताक्षर किये गये थे। इसका उद्देश्य जैव-प्रौद्योगिकी शिक्षा, प्रशिक्षण और अनुसंधान के क्षेत्र में ठोस रणनीतिक योजना विकसित करना है।
सहयोग के प्रमुख क्षेत्र हैं-
जैव औषधि और स्वास्थ्य, विशेषकर जैव आधारित उत्पाद।
कृषि प्रजनन अभ्यास।
जैव ईंधन और जैव ऊर्जा।
नैनो प्रौद्योगिकी और जैव यंत्र विन्यास।
जैव विविधता और वर्गीकरण विज्ञान।
सूचना और प्रसारण मंत्रालय
एमआईएफएफ2022 में रोमांच पैदा करने के लिए लैंड ऑफ़ फायर एंड आइस से एनिमेशन फ़िल्में
आइसलैंड का नॉर्डिक राष्ट्र सक्रिय ज्वालामुखियों, हिम नदियों  और उत्तरी रोशनी के लिए जाना जाता है। लेकिन बहुत से लोग यह नहीं जानते हैं कि आइसलैंड को एनिमेशन फिल्मों का एक विकसित उद्योग भी मिला है। द्वीपीय राष्ट्र आइसलैंड में तैयार एनिमेशन की अद्भुत दुनिया की एक झलक पाने के लिए मुंबई अंतर्राष्ट्रीय फिल्म महोत्सव के इस संस्करण में आइए। एमआईएफएफ 2022 के लिए विशेष रूप से डिजाइन किए गए पैकेज- 'आइसलैंडिक एनिमेशन' में चार फिल्में दिखाई जाएंगी जो असामान्य और जटिल विषयों के साथ बहुत ही अनोखी हैं।
मुंबई निवासी अंतरराष्ट्रीय पुरस्कार विजेता एनिमेशन फिल्म निर्माता, क्यूरेटर और कवि ध्वनि देसाई ने एमआईएफएफ2022 में इस पैकेज को तैयार किया। विशेष पैकेज की स्क्रीनिंग 01 जून, 2022 को दोपहर 2 बजे से 3.30 बजे तक की जाएगी।
आइए, आइसलैंडिक एनिमेशन पैकेज में शामिल फिल्मों पर एक नजर डालते हैं।
यस पीपुल
यह फिल्म लोगों के उतार-चढ़ाव भरे जीवन के एक दिन की झलक देती है क्योंकि वे काम, स्कूल और बर्तन धोने जैसी रोजमर्रा की जिंदगी के संघर्षों सामना करते हैं। जैसे-जैसे दिन चढ़ता है, उनके रिश्तों की परीक्षा होती है और अंतत: उनसे तालमेल बिठाने की उनकी क्षमता की भी परीक्षा होती है।
निर्देशक: गिसली डारी हॉलडोर्सन
फिल्म की अवधि: 8 मिनट।
किचेन बाई मेसर
किचन बाई मेसर एक काल्पनिक आइसलैंडर इंगोल्फुर की कहानी है, जो सांसारिक कार्यों के साथ अपनी पत्नी को जूझते देखने के बाद उसके लिए सही रसोई बनाने के विचार से भस्म हो जाता है। यह स्टॉप-मोशन फिल्म आइसलैंड की नारीवादी लेखिका स्वावा जैकब्सडॉटिर की एक लघु कहानी पर आधारित है।
निर्देशक: सोलरन यलफा इंगिमर्सडॉटिर, एटली अर्नारसन
फिल्म की अवधि: 13 मिनट
अन्ना एंड द मूड्स
अन्ना यंग नाम की एक लड़की थी। वह बिल्कुल बच्ची थी। एक दिन, अन्ना भयानक बीमारी के साथ जागती है। वह मर्लिन मैनसन के उदास रूप की तरह दिखती है और बहुत ही मूडी है। जब उसके माता-पिता उसे डॉ. आर्टमैन के क्लिनिक में ले जाते हैं, तो वहां उसका परीक्षण किया जाता है। और, परिणाम चौंकाने वाला है।
निर्देशक: गुन्नार कार्लसन
फिल्म की अवधि: 27 मिनट
प्राइड ऑफ स्ट्रैथमूर
यह फिल्म स्ट्रैथमूर, जॉर्जिया के पादरी जॉन डेल्टमैन की पत्रिका के उद्धरणों को एनिमेट करती है जो 1927 के जून और जुलाई के महीनों में लिखी गई। जटिल कथा को मंत्रमुग्ध करने वाली हाथ से खींची गई कार्रवाई और उग्र हिंसा द्वारा एक साथ रखा गया है।
निर्देशक: एइनार बाल्डविन
फिल्म की अवधि: 14 मिनट